TIMERNA
Isem n Ṛebbi: Amek i t-ssexdamen? Acu i d lmeena-s?
AMEK i d-iţwaṭerjem Uhellil 83:18 (Ahellil 83:19 deg waṭas n ṭrejmat) deg wedlis-inek iqedsen? Di Tira Iqedsen, Ṭrejma n ddunit tajdiṭ (s tṛumit) yeţwakteb akka: “Iwakken ad ẓren belli Kečč, i geţţusemman Yahwa, d kečč kan i gellan d Win Elayen ɣef lqaea meṛṛa!” Akka daɣen i gella wafir-agi di kra n ṭrejmat nniḍen. Acu kan, xilla i geţţarran deg wemkan n yisem “Yahwa” imeslayen am “Ssid” neɣ “Ameɣlal.” Di tin n ṣṣeḥ, d acu i gellan deg wafir-agi: d isem “Yahwa” neɣ d ameslay nniḍen?
D isem i gellan deg wafir-agi. Di lluɣa taeibṛanit n zik, swayes yura umur ameqran n Wedlis Iqedsen, yeţban-ed yiwen yisem ur necbi wayeḍ. S teibṛanit, isem-agi yeţwaktab akka: יהוה (YHWH). S teqbaylit llan wid i t-isṭerjimen “Yahwa.” Deg wafir-agi kan i nezmer a naf isem-agi? Xaṭi. Di Tira tieibṛaniyin n zik, yella azal n 7 000 n tikkal.
Acu n lqima i gesea yisem n Ṛebbi? Wali taẓallit i d-yeǧǧa Eisa Lmasiḥ d lemtel. Atan wamek i tbeddu: “A Baba-tneɣ yellan deg igenwan, isem-ik ad iţwaqeddes.” (Matta 6:9) Tikkelt nniḍen, Eisa yeẓẓull, yenna: “A Baba, euzz isem-ik!” Ṛebbi yerra-yas-d seg igenni: “Euzzeɣ, yerna mazal ad euzzeɣ.” (Yuḥenna 12:28) Akken i d-iban, isem n Ṛebbi yesea lqima yakk tameqrant. Ayɣer ihi i t-beddlen ṭrejmanat s wayen nniḍen di ṭrejmat-nsen n Wedlis Iqedsen?
Γef wakken i d-iban, llant snat n ssebbat timeqranin i ten-idemmren ɣer wannect-a. Tamezwarut, aṭas i d-yeqqaren belli ur ilaq ara a nessexdem isem n Ṛebbi, axaṭer ulac win yeẓran swaswa amek i gella yeţwanṭaq zik-nni. Imi lluɣa taeibṛanit n zik llan ţţarun-ţ mebla leḥṛuf iwumi i qqaren tiɣra (yeeni a, e, i, u), ulac win ara d-yinin ass-a amek i llan ssenṭaqen-d swaswa YHWH di zzman n Wedlis Iqedsen. Meena, iwulem a neǧǧ ayagi a ɣ-iqḍee a nessexdem isem n Ṛebbi? Di zzman n Wedlis Iqedsen, isem “Eisa” yella yeţwanṭaq ahat “Yacuea” neɣ balak “Yahucuwae”; ulac win i gzemren a ɣ-d-yefk ţţeḥqiq ɣef waya. Γas akken, di ddunit meṛṛa, yemxallaf wamek i d-ţţadren isem “Eisa”; mkul yiwen yessenṭaq-it-id akken i gella yeţwahdaṛ di lluɣa-ines. Imdanen ssexdamen-t ɣas ur ssinen ara amek yeţwanṭaq di lqern amezwaru. Ula d kečč, lukan aţ-ţṛuḥeḍ ɣer tmurt tabeṛṛanit, a d-terreḍ s lexbaṛ ahat belli ibeddel wamek yeţwanṭaq yisem-ik di lluɣa nniḍen. Ihi, ɣas ur nessin ara amek yella yeţwanṭaq swaswa yisem n Ṛebbi zik-nni, ayagi mačči d ssebba iwakken ur t-nessexdam ara.
Ssebba tis snat i zgan ţţaken-ţ-id bac ad kksen isem n Ṛebbi seg Wedlis Iqedsen tekka-d seg yiwet n leadda taqdimt n Iyahudiyen. Aṭas n Iyahudiyen i geţţamnen belli ur ilaq ara maḍi a d-iţwabder yisem n Ṛebbi. Ţţamnen s wayagi axaṭer ur ssexdamen ara akken ilaq yiwen n lqanun n Wedlis Iqedsen, i d-yeqqaren: “Ur d-teţţadreḍ ara isem n Umeɣlal [Yahwa, MN], Illu-yik, mebla lmeena, axaṭer Ameɣlal iţeaqab win d-iţţadren isem-is mebla lmeena.”—Tuffɣa 20:7.
Lqanun-agi iḥeṛṛem-aɣ a nessexdem isem n Ṛebbi akken n diri. Lameena, ur ɣ-iḥeṛṛem ara a t-nessexdem s leqder. Wid iketben Tira tieibṛaniyin (“Leahd Aqdim”), llan meṛṛa d irgazen unṣiḥen i geṭṭebbiqen Lqanun i d-yefka Ṛebbi i wat Isṛayil. Ayagi ur sen-yeqḍie ara ad ssexdamen daymen isem n Ṛebbi. Di lemtel, ketben-t deg waṭas n ihellilen i ɣennan s ṣṣut elayen geddac n lɣaci i geţţeebaden Ṛebbi. Yahwa Ṛebbi yeḍleb daɣen i iqeddacen-is ad nedhen s yisem-is; wid yellan d unṣiḥen uɣen-as awal. (Yuwil 3:5; Lecɣal 2:21) Daymi ur stehzayen ara imasiḥiyen n wass-a ad ssexdmen s leqder isem n Ṛebbi am wakken i gella, bla ccekk, yessexdam-it Eisa.—Yuḥenna 17:26.
Imi ṭrejmanat n Wedlis Iqedsen ssexdmen, ɣef lemtel, imeslayen am “Ssid” neɣ “Ameɣlal” deg wemkan n yisem n Ṛebbi, xedmen lɣelṭa tameqrant. S waya, beggnen-d am wakken Ṛebbi ur yeqrib ara ɣer yemdanen yerna ur iban d acu-t. Adlis Iqedsen, si lǧiha-s, yeqqar-ed belli Yahwa yezmer ad yili d “arfiq” n leibad. (Lemtul 3:32) Xemmem ɣer yiwen si leḥbab-ik. Yezmer ad yili d aqrib-ik m’ur tessineḍ ara maḍi isem-is? Kifkif daɣen deg wayen yeenan Ṛebbi. Amek i zemren ad qerrben ɣur-es leibad ma yella neǧǧa-ten kan akken, bla ma ssnen isem-is, yeeni Yahwa? Uyerna, wid ur nessin ara isem n Ṛebbi ur zmiren ara ad issinen lmeena yeteeddan i gesea yisem-agi. Acu i d lmeena n yisem n Ṛebbi?
Ṛebbi s yiman-is issefhem-ed lmeena n yisem-is i uqeddac-is unṣiḥ Musa. Asmi i geḍleb i Ṛebbi a s-d-yini isem-is, Ṛebbi yerra-yas-d: “Ad iliɣ d ayen i bɣiɣ ad iliɣ.” (Tuffɣa 3:14, Ṭrejma n ddunit tajdiṭ, s taeṛabt) Di ṭrejma n Rotherham (s teglizit), imeslayen-agi ţwaṭerjmen-d akka: “Ad uɣaleɣ d ayen i y-ieeǧben [ad uɣaleɣ].” Ihi, Yahwa yezmer ad yuɣal d ayen akk i gwulmen iwakken a d-iḍru lmeqsud-is, yerna yezmer ad yexdem ayen i glaqen deg wayen yeenan taxelqit-is bac a d-iḍru lmeqsud-is.
Lukan i tezmireḍ aţ-ţuɣaleḍ d ayen akk i tebɣiḍ, acu ara txedmeḍ i yeḥbiben-ik? Ma yehlek yiwen seg-sen, tzemreḍ aţ-ţuɣaleḍ d ṭṭbib n leali akken a t-tesseḥluḍ. Ma yesṛuḥ wayeḍ xilla n yedrimen, tzemreḍ aţ-ţuɣaleḍ d yiwen umeṛkanti yellan d bab n lxiṛ akken a t-teiwneḍ. Meena, di tin n ṣṣeḥ, ur tezmireḍ ara aţ-ţuɣaleḍ d ayen akk i tebɣiḍ. Tazmert-ik tesea tilisa; akken daɣen leibad meṛṛa. M’ara teɣreḍ Adlis Iqedsen, a k-yeeǧeb mliḥ lḥal m’ara d-tafeḍ belli Yahwa yezmer ad yuɣal d ayen akk i glaqen bac ad yeṭṭef di leweud-is. Uyerna, s lfeṛḥ i gessexdam tazmert-is i nnfee n wid i t-iḥemmlen. (2 Amezruy 16:9) Wid ur nessin ara isem n Ṛebbi, ur zmiren ara ad walin ṣṣifat-agi icebḥen n ccexṣiyya-ines.
Nefhem-ed ihi belli isem-agi “Yahwa” yesea amkan-is deg Wedlis Iqedsen. Yelha-yaɣ nezzeh a nissin lmeena-s w’a t-nessexdam einani di leebada-nneɣ iwakken a nqerreb ɣer Baba-tneɣ n igenwan, Yahwa. *
^ § 3 Bac aţ-ţissineḍ leḥwayeǧ nniḍen ɣef yisem n Ṛebbi, lmeena-s akk-d ssebba iɣef ara t-nessexdam di leebada-nneɣ, ẓer tareẓẓit yeţţusemman Le nom divin qui demeure à jamais, i d-ssufɣen Inagan n Yahwa. Ẓer daɣen Ṭrejma n ddunit tajdiṭ, 2013, Timerna A4, s teglizit.
nob_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn